2021. gada 7. septembrī Noteikumi Nr. 608

Rīgā (prot. Nr. 60 3. §)

**Grozījumi Ministru kabineta 2013. gada 2. jūlija noteikumos Nr. 354 "Kosmētikas līdzekļu būtisko prasību nodrošināšanas kārtība"**

Izdoti saskaņā ar

likuma "[Par atbilstības novērtēšanu](https://likumi.lv/ta/id/63836-par-atbilstibas-novertesanu)"

[7. panta](https://likumi.lv/ta/id/63836-par-atbilstibas-novertesanu#p7) pirmo daļu un

[Patērētāju tiesību aizsardzības likuma](https://likumi.lv/ta/id/23309-pateretaju-tiesibu-aizsardzibas-likums)

[21. panta](https://likumi.lv/ta/id/23309-pateretaju-tiesibu-aizsardzibas-likums#p21) pirmo daļu

Izdarīt Ministru kabineta 2013. gada 2. jūlija noteikumos Nr. 354 "Kosmētikas līdzekļu būtisko prasību nodrošināšanas kārtība" (Latvijas Vēstnesis, 2013, 129. nr.; 2018, 157. nr.; 2020, 215. nr.) šādus grozījumus:

1. Papildināt noteikumus ar 13.1 un 13.2punktu šādā redakcijā:

"13.1 Veselības inspekcija kosmētikas līdzekļu ražotājam, kura komerc­darbības vieta ir reģistrēta Latvijas Republikā, izsniedz sertifikātu par tā Latvijā ražoto kosmētikas līdzekļu atbilstību labai ražošanas praksei saskaņā ar regulas 1223/2009 8. pantu, ja tas nepieciešams kosmētikas līdzekļu eksportam uz valstīm ārpus Eiropas Savienības. Kosmētikas līdzekļu ražotājs:

13.11. iesniedz Veselības inspekcijā iesniegumu (5. pielikums) un kompetentas atbilstības novērtēšanas institūcijas izsniegtu labas ražošanas prakses sertifikātu un audita ziņojumu, pierādot kosmētikas līdzekļu ražošanas atbilstību labai ražošanas praksei saskaņā ar regulas 1223/2009 8. pantu;

13.12.  10 darbdienu laikā informē Veselības inspekciju par visām izmaiņām attiecībā uz iesniegumā norādīto informāciju, tostarp informē par kompetentas atbilstības novērtēšanas institūcijas veikto auditu rezultātiem, kā arī par visām izmaiņām kompetentas atbilstības novērtēšanas institūcijas izsniegtajā labas ražošanas prakses sertifikātā.

13.2 Veselības inspekcija šo noteikumu 13.1punktā minēto sertifikātu izsniedz uz kompetentas atbilstības novērtēšanas institūcijas izsniegtā labas ražošanas prakses sertifikāta derīguma laiku."

2. Papildināt noteikumus ar 5. pielikumu šādā redakcijā:

"5. pielikums

Ministru kabineta

2013. gada 2. jūlija

noteikumiem Nr. 354

**Iesniegums sertifikāta saņemšanai
par kosmētikas līdzekļu atbilstību labai ražošanas praksei**

Veselības inspekcijai

**1. Informācija par iesniedzēju**

|  |  |
| --- | --- |
| Komersanta – kosmētikas līdzekļu ražotāja nosaukums |  |
| Reģistrācijas numurs komercreģistrā |  |
| Juridiskā adrese |  |
| Faktiskā adrese |  |
| Kontaktinformācija |  |
|  | (kontaktpersonas vārds, uzvārds, tālruņa numurs, e-adrese, e-pasts) |

**2. Kosmētikas līdzekļu ražošanas vietas adrese Latvijā**

□ ražošanas procesu izpilda šā iesnieguma 1. punktā norādītais komersants

□ ražošanas procesu izpilda cits komersants Latvijā:

(komersanta nosaukums, reģistrācijas numurs)

**3. Apliecinājums**

Apliecinu, ka iesniedzējs ir atbildīgā persona, kas norādīta kosmētikas līdzekļa marķējumā, un tā ražotie kosmētikas līdzekļi ir ražoti, ievērojot labu ražošanas praksi saskaņā ar Eiropas Parlamenta un Padomes 2009. gada 30. novembra Regulas (EK) Nr. 1223/2009 par kosmētikas līdzekļiem 8. pantu.

Iesniegumam pievienotie dokumenti:

□ labas ražošanas prakses sertifikāts, ko izsniegusi kompetenta atbilstības novērtēšanas institūcija

(institūcijas nosaukums)

□ kompetentas atbilstības novērtēšanas institūcijas audita ziņojums

(ziņojuma datums)

**4. Lūdzu izsniegt sertifikātu par kosmētikas līdzekļu atbilstību labai ražošanas praksei**

□ angļu valodā

Vēlamais sertifikāta saņemšanas veids:

□ pa pastu □ klātienē, Veselības inspekcijā □ elektroniski

Datums\* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| Komersanta paraksttiesīgā persona |  |
|  | (amats, vārds, uzvārds) |

|  |  |
| --- | --- |
| Komersanta paraksttiesīgās personas paraksts\* |  |

Piezīme. \* Dokumenta rekvizītus "datums" un "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu."

Ministru prezidents A. K. Kariņš

Ekonomikas ministrs J. Vitenbergs